=== Rejseaktivitet ===
Selv om Poirot foretrækker de hjemlige omgivelser, overtaler Hastings ham undertiden til at holde ferie for at hvile ud. Det er dog sjældent, at rejserne fører til afslapning, for i de fleste tilfælde sker der et mord på eller i nærheden af rejsemålet.<ref>{{Harvnb|Hart|2004|p=31}}</ref> Hans rejse med Orientekspressen, hvor et mord bliver begået i den sovevogn, han rejser med, skyldes dog ikke ferieplaner, men at han har hjulpet den franske regering med at løse et ''lille problem i Syrien.''<ref>[[Mordet i Orientekspressen]],(Carit Andersens Forlag "De trestjernede", nr. 1), s. 1</ref> Han bor på [[Ritz]] under en rejse til Paris, fordi han foretrækker "luksus, især når det er en millionær, der betaler".<ref>[[Det blå tog]],(Carit Andersens Forlag "De trestjernede"), nr. 20, s. 188</ref>
Indtil ansættelsen af tjeneren George pakker han selv sin kuffert, og det må have været en ganske stor udfordring at få plads til de mange sæt tøj og overtøj, som hans pertentlighed og frygt for kulde påkrævede.<ref name=Hart202>{{Harvnb|Hart|2004|p=202}}</ref>
Litteratur Fiktive_personer Kultur